**IEPIRKUMA LĪGUMS**

**Par grima materiālu piegādi**

ID Nr. LTV/2017-34

Rīgā 2017. gada 13.jūlijā

**VSIA “Latvijas Televīzija”** tās valdes locekļa p.p. Ivara Priedes personā, kurš rīkojas uz prokūras pamata, no vienas puses, turpmāk – Pasūtītājs, no vienas puses un

**SIA “Poetica”** tās valdes locekļa Ismaila Abdulmuminova personā, kurš rīkojas uz statūtu pamata, turpmāk – Izpildītājs*,* no otras puses, turpmāk tekstā atsevišķi - Puse, kopā sauktas - Puses, noslēdz iepirkuma līgumu, turpmāk – Līgums.

1. **Vispārīgie noteikumi**
	1. Izpildītājs ir piedalījies Pasūtītāja “Publisko iepirkumu likuma” 9. panta kārtībā rīkotajā iepirkumā “Par grima materiālu piegādi”. Identifikācijas ID Nr. LTV/2017-34.
	2. Saskaņā ar Pasūtītāja iepirkuma komisijas 2017. gada 13. jūnija lēmumu Nr. 29/1-19 Izpildītājs ir ieguvis tiesības realizēt savu iepirkumam iesniegto piedāvājumu.
2. **Līguma priekšmets**
	1. Pasūtītājs uzdod un Izpildītājs apņemas nodrošināt grima materiālu (turpmāk - Preces) piegādi Latvijas Televīzijas raidījumu vajadzībām atbilstoši Pasūtītāja prasībām (turpmāk kopā - Piegāde), saskaņā ar šī Līguma un tā pielikuma “Tehniskā specifikācija un cenas” (turpmāk – pielikums) noteiktajām cenām un prasībām, Līgumā noteiktajā termiņā un kārtībā.
	2. Pasūtītājs norēķinās par Izpildītāja veikto Preces Piegādi, veicot norēķinu Līgumā noteiktajā kārtībā un termiņā.
3. **Līguma summa un norēķina kārtība**
	1. Kopējā Līguma summa bez PVN ir **18 000,00 EUR** (astoņpadsmit tūkstoši *euro* un 00 centi). PVN tiek maksāts papildus, saskaņā ar Latvijas Republikas normatīvo aktu prasībām un spēkā esošo likmi.
	2. Kopējā Līguma summā ir iekļautas visas izmaksas, kas nepieciešamas Līguma saistību izpildei, t.sk. piegādes (transporta), iepakojuma, visas tehniskās, personāla un administratīvās izmaksas u.c., kā arī nodokļi un nodevas, izņemot PVN.
	3. Pasūtītājs samaksu par pasūtīto Preču Piegādes nodrošināšanu veic 15 (piecpadsmit) darba dienu laikā pēc attiecīgā Preču pieņemšanas – nodošanas akta abpusējas parakstīšanas un rēķina saņemšanas no Izpildītāja, kas tiek nosūtīts uz Pasūtītāja e-pastu: rekini@ltv.lv.
	4. Pasūtītājs maksājumu veic *euro* (EUR) bezskaidras naudas norēķinu veidā uz Izpildītāja rēķinā norādīto norēķinu kontu bankā.
	5. Pasūtītāja iegādātajām Precēm Izpildītājs dod Līguma pielikumā noteikto atlaidi. Līguma izpildes ietvaros Izpildītājs ir tiesīgs piemērot Preču pasūtījumiem arī lielāku atlaidi par Līguma pielikumā noteikto.
	6. Izpildītāja piedāvātās Preču vienas vienības cena ir nemainīga visā Līguma spēkā esamības laikā.
	7. Līgumā paredzētie maksājumi skaitās veikti no dienas, kad attiecīgais naudas pārvedums ir veikts no Pasūtītāja bankas konta, saskaņā ar Pasūtītāja bankas izsniegtu izziņu vai konta izrakstu.
4. **Pušu saistības un atbildība**
	1. Izpildītājs veic pasūtīto Preču Piegādi, saskaņojot laiku ar Līguma 8.5. punktā noteikto Pasūtītāja pilnvaroto personu, Pasūtītāja telpās Zaķusalas krastmalā 33, Rīgā, **7 (septiņu) darba dienu laikā** no attiecīgā Preču pasūtījuma saņemšanas dienas.
	2. Izpildītājs nodrošina savlaicīgu un kvalitatīvu Piegāžu veikšanu, saskaņā ar Līguma un tā pielikuma noteikumiem.
	3. Pasūtītājs garantē, ka veiks visus maksājumus saskaņā ar Izpildītāja izrakstīto rēķinu par kvalitatīvām un termiņā veiktām Piegādēm. Pasūtītājs ir tiesīgs veikt Preču pasūtījumus pa daļām.
	4. Ja Pasūtītājs, pārbaudot Piegādes atbilstību, konstatē neatbilstību Līgumā un tā pielikumā noteiktajām prasībām, Pasūtītāja pilnvarotā persona sagatavo un elektroniski nosūta Izpildītāja pilnvarotajai personai pamatotu atteikumu pieņemt Piegādi. Izpildītājam ir jānovērš neatbilstības un jāveic atkārota Piegāde. Piegādes kavējuma laikā tiek ieskaitīts viss atkārtoto Piegāžu laika periods, izņemot dienas, kas patērētas Pasūtītājam, pārbaudot Piegādes atbilstību.
	5. Ja Līguma darbības laikā Izpildītājs rīko akcijas, kuru laikā Līguma pielikumā norādītās Preces tiek pārdotas par zemākām cenām, Izpildītājam ir pienākums informēt Pasūtītāju un piegādāt Pasūtītājam šīs Preces par akcijas cenām, nevis par Līguma pielikumā noteiktajām vienas vienības cenām.
	6. Izpildītājs apņemas piegādāt Preces saskaņā ar Pasūtītāja veikto pasūtījumu, ražotāja standarta iepakojumā, komplektācijā un atbilstošā marķējumā, norādot Preces sastāvu un lietošanas instrukciju latviešu valodā un uzglabāšanas noteikumus.
	7. Ja Pasūtītājs nepamatoti neievēro Līgumā noteiktos samaksas termiņus, tad Pasūtītājs maksā Izpildītājam nokavējuma procentus no nesamaksātās Līguma summas, aprēķinot nokavējuma procentus pēc likumiskās gada procentu likmes apmēra, kas noteikta saskaņā ar Civillikuma 1765. panta otro daļu, proporcionāli kavējuma dienu skaitam.
	8. Ja Izpildītājs nav veicis Piegādi noteiktajā termiņā, Pasūtītājam ir tiesības pieprasīt no Izpildītāja līgumsodu 100,00 EUR (viens simts *euro*, 00 centi) apmērā par katru Piegādes kavējuma dienu, bet ne vairāk kā 10% no Līguma kopējās summas, un veikt atbilstošu Līguma maksājuma samazinājumu, vai arī Izpildītājam ir jāsamaksā līgumsods 10 (desmit) darba dienu laikā pēc attiecīgā Pasūtītāja rēķina nosūtīšanas.
	9. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas (neatļautas) rīcības rezultātā un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
	10. Līgumsodu vai nokavējumu procentu samaksa neatbrīvo Puses no pārējo iepirkumu līguma saistību izpildes un zaudējumu atlīdzināšanas pienākuma.
	11. Izpildītājs uzņemas atbildību par zaudējumiem, kuri nodarīti Pasūtītājam un trešajām personām sakarā ar Līguma noteikumu pārkāpumu, ja Izpildītājs tajos ir vainojams.
5. **Konfidencialitāte**
	1. Puses nedrīkst izpaust informāciju par otru Pusi, trešajām personām un Līgumu, izņemot publiski pieejamu informāciju, bez otras Puses rakstiskas atļaujas, izņemot normatīvajos aktos (Publisko iepirkumu likums, Informācijas atklātības likums) noteiktajos gadījumos.
	2. Līguma noteiktais informācijas neizpaužamības pienākums ir spēkā neierobežotu laiku un paliek spēkā arī tad, ja Puse vienpusēji atkāpjas no Līguma vai ja Līgums izbeidzas citādi.
6. **Nepārvarama vara**
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un citi norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās). Lai attiecīgā Puse varētu atsaukties uz nepārvaramās varas radītajiem Līguma izpildes šķēršļiem tai vispirms ir jāizdara viss iespējamais, lai tos novērstu.
	2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
	3. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.
	4. Par nepārvaramu varu netiek uzskatīti Preču ražošanas defekti vai Piegādes traucējumi, vai citi ar līguma priekšmetu saistīti iemesli (ja vien minētās problēmas tieši neizriet no nepārvaramās varas), darba strīdi vai streiki.
7. **Līguma spēkā stāšanās kārtība, grozīšana un izbeigšana**
	1. Līgums stājas spēkā ar tā abpusējās parakstīšanas dienu un ir spēkā līdz Pušu saistību pilnīgai izpildei.
	2. Pasūtītājs uzdod un Izpildītājs nodrošina Piegādi, līdz brīdim, kamēr iestājas vismaz viens no sekojošiem nosacījumiem:
		1. ir pagājuši 12 (divpadsmit) mēneši no Līguma spēkā stāšanās dienas;
		2. ir izlietota Līguma 3.1. punktā noteiktā Līguma kopējā summa.
	3. Pasūtītājam ir tiesības vienpusēji izbeigt Līguma darbību 5 (piecas) dienas iepriekš rakstiski paziņojot par to Izpildītājam, ja Izpildītājs kavē Līgumā noteikto Preču piegādes termiņu par vairāk nekā 7 (septiņām) dienām.
	4. Noslēgtais Līgums uzliek pienākumu Pusēm pildīt apsolīto. Vēlāk radušās grūtības sakarā ar Līguma izpildi, nedod nevienai no Pusēm tiesības atkāpties no Līguma, pat atmaksājot zaudējumus otrai Pusei. Izņēmums no šī noteikuma ir nepārvaramas varas apstākļu radītas neparedzētas grūtības un Līgumā minētie gadījumi.
8. **Nobeiguma noteikumi**
	1. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt Līgumu, ar to iegūstot savu pārstāvamo vārdā līgumā minētās tiesības un pienākumus. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
	2. Jebkādas domstarpības, strīdi vai pretenzijas, kas rodas Līguma dēļ vai sakarā ar tā pārkāpumiem, neizpildi vai spēkā neesamību, tiek risinātas pārrunu ceļā. Gadījumā, ja Puses nevar panākt vienošanos, tad attiecīgais strīds tiek nodots izskatīšanai Latvijas Republikas tiesā atbilstoši Latvijas Republikas Civilprocesa likumā noteiktajai lietu piekritībai.
	3. Izmaiņas Līgumā vai papildinājumi stājas spēkā un kļūst par neatņemamu un būtisku sastāvdaļu tikai tad, ja par to ir panākta rakstiska vienošanās.
	4. Izpildītājs drīkst veikt apakšuzņēmēju nomaiņu/piesaistīšanu Līguma izpildē atbilstoši Publisko iepirkumu likuma 62. panta nosacījumiem.
	5. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
		1. Pasūtītājs piešķir tiesības pārstāvēt Pasūtītāju jautājumos, kas saistīti ar Līguma izpildi un tiesībām veikt Preču pasūtījumus un parakstīt Preču pieņemšanas-nodošanas aktus un pieteikt pretenzijas: Daci Grīnbergu (tālr. 67200252; mob. 29263843; e-pasts: dace.grinberga@ltv.lv);
		2. Izpildītājs piešķir tiesības pārstāvēt to šī Līguma ietvaros, saņemt Preču pasūtījumus un parakstīt Preču pieņemšanas-nodošanas aktus: Santu Vucinu (mob. 25400325; e-pasts: mufe@poetica.lv).
	6. Puses nevar nodot Līguma saistību izpildi trešajai personai bez otras Puses iepriekšējas rakstiskas piekrišanas.
	7. Puses uzrāda otrai Pusei visus dokumentus, kas attiecas uz Līguma izpildi, 3 (trīs) darba dienu laikā pēc otras Puses pieprasījuma.
	8. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu un/vai adreses izmaiņām, vai Līguma 8.5. punktā noteikto Pušu pilnvaroto personu nomaiņu, Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
	9. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam.
	10. Līgums un tā pielikums, kas ir Līguma neatņemama sastāvdaļa, ir sastādīti divos eksemplāros latviešu valodā, katrs kopā ar pielikumu uz 10 (desmit) lapām, un izsniegts pa vienam eksemplāram katrai Pusei.
9. **Pušu rekvizīti un paraksti**

|  |  |
| --- | --- |
| Pasūtītājs**VSIA “Latvijas Televīzija"**Vienotais reģistrācijas Nr. 40003080597Zaķusalas krastmalā 33, Rīgā, LV-1509Norēķinu konts: LV54HABA0001408045529A/S “Swedbank”bankas kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ivars PriedeValdes loceklis, p.p. | Izpildītājs**SIA “Poetica”**Vienotais reģistrācijas Nr. 4000339226Līvciema iela 10-5, Rīga, LV-1058Norēķinu konts: LV18PARX0007388120002A/S “Citadele Banka”bankas kods: PARXLV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ismails AbdulmuminovsValdes loceklis |